آمریکا بیرلشمیش دؤولتلرینده فدرال سوروشدورمالار اداره‌سینین (اف‌بی‌آی)، باشقان جو بایدنین دلاور ایالتینده‌کی ائوینده ائتدیگی آختارما نتیجه‌سینده «گیزلی سند» تاپیلمادیغی بیلدیریلدی.
جو بایدنین وکیلی باب باوئر وئردیگی یازیلی آچیقلامادا، آختارمانین ساعات ۰۸:۳۰‌دان گون اورتایا قدر داوام ائتدیگینی و آختارما نتیجه‌سینده ائوده «گیزلی» یازیلی هئچ بیر سند تاپیلمادیغینی قید ائتدی.
باوئر، دیگر طرف‌دن، عدالت باخانلیغینین آختارما نتیجه‌سینده، بایدنین باشقان یاردیمچیلیغی دؤنمیندن قالان و ال یازیسی ایله یازدیغی بعضی یازیلارین آیرینتیلی شکیل‌ده اینجه‌لمه‌یه آلیندیغینی بیلدیردی.
جو بایدنین مشاویرلریندن بیری اولان ریچارد شوبر، ۹ ژانویه‌ده وئردیگی آچیقلامادا، بایدنین پن بایدن مرکزینده‌کی شخصی اوفیسینده، ۲ نوامبردا باشقان یاردیمچیلیغی دؤنمیندن قالان «گیزلی بیلگیلر احتیوا ائد‌ن آز ساییدا سند» تاپیلدیغینی سؤیله‌میشدی.
۲۲ ژانویه‌ده ایسه یاشقانین دلاورده‌کی ایقامتگاهینین گاراژین‌دا ​​یئنی بیر سیرا «گیزلی سند»ین داها تاپیلدیغی اورتایا چیخمیشدی.
بایدن، اوفیسیندن گیزلی سندلرین چیخدیغینی ائشیدنده «تعجبلندیگینی» سؤیله‌یرک، سندلرین مضمونو حاقیندا بیلگیسینین اولمادیغینی ایفاده ائتمیشدی.
